สรุปอาณาจักร มิลเลนเนียม กรุ๊ปฯ MGC-ASIA ผู้นำธุรกิจค้าปลีกยานยนต์ Lifestyle Mobility Ecosystem กำลังจะ IPO
ชีวิตของคนเรามักจะข้องเกี่ยวกับการเดินทางอยู่เสมอ ไม่ว่าจะเป็นการเดินทางไปเรียน ทำงาน พักผ่อนนอกบ้าน หรือทำธุระต่าง ๆ ก็ตาม  และมีแนวโน้มว่าคนจะเดินทางมากขึ้นเรื่อย ๆ หากสถานการณ์โรคระบาดซาลง และกิจกรรมทางเศรษฐกิจกลับมาฟื้นตัวอีกครั้ง
8 มี.ค. 2566

สรุปอาณาจักร มิลเลนเนียม กรุ๊ปฯ MGC-ASIA ผู้นำธุรกิจค้าปลีกยานยนต์ Lifestyle Mobility Ecosystem กำลังจะ IPO
มิลเลนเนียม กรุ๊ป คอร์ปอเรชั่น (เอเชีย) x ลงทุนแมน
ชีวิตของคนเรามักจะข้องเกี่ยวกับการเดินทางอยู่เสมอ ไม่ว่าจะเป็นการเดินทางไปเรียน ทำงาน พักผ่อนนอกบ้าน หรือทำธุระต่าง ๆ ก็ตาม
และมีแนวโน้มว่าคนจะเดินทางมากขึ้นเรื่อย ๆ หากสถานการณ์โรคระบาดซาลง และกิจกรรมทางเศรษฐกิจกลับมาฟื้นตัวอีกครั้ง
ดังนั้น ธุรกิจที่เกี่ยวกับไลฟ์สไตล์การเดินทาง ก็เป็นอีกหนึ่งธุรกิจที่น่าสนใจอยู่ไม่น้อย 
และถ้าถามว่า บริษัทไหนเป็นผู้นำด้านธุรกิจค้าปลีกยานยนต์
หนึ่งในคำตอบของใครหลาย ๆ คน คงหนีไม่พ้น มิลเลนเนียม กรุ๊ปฯ หรือ MGC-ASIA
ผู้นำธุรกิจค้าปลีกยานยนต์ Lifestyle Mobility Ecosystem ที่ตอบสนองไลฟ์สไตล์การเดินทาง และสร้างระบบนิเวศทางธุรกิจอย่างครบวงจร หรือ MGC-ASIA Ecosystem
ที่น่าสนใจคือ บริษัทไม่เพียงแต่จะเป็นผู้นำเข้า และผู้จำหน่ายแบรนด์ยานยนต์ระดับโลก ไม่ว่าจะเป็น รถยนต์ Rolls-Royce, BMW, MINI, Honda หรือบิ๊กไบค์อย่าง BMW Motorrad และ Harley-Davidson รวมถึงจำหน่ายรถยนต์มือสองพร้อมการรับประกัน
และเป็นตัวแทนจำหน่ายเรือยอชท์ Azimut ในตลาดไทย และเรือแม่น้ำ Chris-Craft ที่ได้รับสิทธิ์ในการดูแลตลาดไทยและอาเซียน
รวมถึงบริการจัดหาลูกค้าสำหรับธุรกิจให้เช่าเครื่องบินเจ็ตส่วนตัว VistaJet และตัวแทนจำหน่ายบัตรโดยสารสายการบินชั้นนำ เพื่อเจาะกลุ่มลูกค้าที่มีกำลังซื้อสูง อีกด้วย
ที่สำคัญคือ มิลเลนเนียม กรุ๊ปฯ MGC-ASIA กำลังจะมีแผนจดทะเบียนเข้าตลาดหลักทรัพย์ฯ ในเร็ว ๆ นี้ เพื่อระดมทุนไปต่อยอดธุรกิจให้ตอบโจทย์ไลฟ์สไตล์แห่งการเดินทางอย่างครบวงจรมากยิ่งขึ้น
แล้วธุรกิจของ มิลเลนเนียม กรุ๊ปฯ MGC-ASIA มีความน่าสนใจอย่างไร ?
ลงทุนแมนจะเล่าให้ฟัง
ก่อนอื่น เรามาดูว่ามิลเลนเนียม กรุ๊ปฯ MGC-ASIA ทำธุรกิจอะไรบ้าง ถึงบอกได้ว่า มีศักยภาพในการเป็นผู้นำด้านการตอบสนองไลฟ์สไตล์แห่งการเดินทางอย่างครบวงจร
โดยกลุ่มบริษัทฯ ประกอบธุรกิจในรูปแบบ Holding Company 
ซึ่งแบ่งธุรกิจหลักออกเป็น 3 กลุ่ม ประกอบด้วย
1. กลุ่มธุรกิจค้าปลีกยานยนต์ (Mobility Retail Business)
แบรนด์ยานยนต์ต่าง ๆ ที่กลุ่มบริษัทฯ เป็นผู้นำเข้า และ/หรือผู้จำหน่าย ล้วนแต่เป็นแบรนด์ที่ใคร ๆ ก็รู้จัก ไม่ว่าจะเป็น
- รถยนต์ ได้แก่ Rolls-Royce, BMW, MINI และ Honda
- บิ๊กไบค์ ได้แก่ BMW Motorrad และ Harley-Davidson
- เรือยอชท์ และเรือแม่น้ำ ได้แก่ Azimut และ Chris-Craft
นอกจากนี้ มิลเลนเนียม กรุ๊ปฯ MGC-ASIA ยังให้บริการจำหน่ายรถยนต์มือสอง พร้อมการรับประกัน 
รวมถึง บริการจัดหาลูกค้าสำหรับธุรกิจให้เช่าเครื่องบินเจ็ตส่วนตัว Vista Jet เพื่อเจาะกลุ่มลูกค้าที่มีกำลังซื้อสูง ทั้งยังเป็นตัวแทนจำหน่ายบัตรโดยสารสายการบินชั้นนำ เรียกได้ว่า ครบจบในที่เดียวเลย
2. กลุ่มธุรกิจให้บริการหลังการขาย และให้บริการซ่อมบำรุงรถยนต์อิสระ
เปรียบเสมือนกลุ่มธุรกิจที่ช่วยสร้างรายได้ประจำและผลกำไรให้กับกลุ่มบริษัทฯ อย่างต่อเนื่อง
ปัจจุบัน มิลเลนเนียม กรุ๊ปฯ MGC-ASIA มีศูนย์บริการครอบคลุมทั่วประเทศ และถือเป็นผู้นำธุรกิจบริการหลังการขาย จำหน่ายอะไหล่ยานยนต์ อุปกรณ์ตกแต่ง สินค้าไลฟ์สไตล์ และอื่น ๆ อีกมากมาย ผ่านแบรนด์ชั้นนำ
นอกจากนี้ บริษัทฯ ยังให้ความสำคัญกับการฝึกอบรมบุคลากรให้มีความเชี่ยวชาญ เพื่อให้บริการแก่รถยนต์ทุกประเภท และมอบประสบการณ์อันเหนือชั้นแก่ผู้บริโภค
รวมถึงการอบรมด้านเทคโนโลยีรถยนต์ไฟฟ้าและมีเครื่องมือที่ทันสมัย สำหรับการให้บริการรถยนต์ไฟฟ้า (EV) ในปัจจุบันและอนาคต
ทั้งหมดนี้เป็นส่วนสำคัญที่ช่วยเพิ่มศักยภาพ รวมถึงสร้างความแตกต่างจากผู้ประกอบการรายอื่น
3. กลุ่มธุรกิจให้บริการเช่ารถยนต์และพนักงานขับ
หลายคนอาจจะคิดว่า เป็นธุรกิจแบบเดียวกันกับตอนเราเช่ารถยนต์ไปเที่ยวหรือไม่ 
ก็ต้องบอกว่า มีความแตกต่างกัน
เพราะมิลเลนเนียม กรุ๊ปฯ MGC-ASIA ให้บริการเช่ารถยนต์ทั้งระยะสั้น และบริการเช่ารถยนต์ระยะยาว 2-5 ปี โดยกลุ่มลูกค้าเช่ารถยนต์ระยะยาว คือ บริษัทขนาดกลางถึงขนาดใหญ่ 
รวมถึง การบริการครบวงจร ตลอดระยะเวลาของสัญญาเช่าระยะยาว อย่างเช่น พนักงานขับรถ
ส่วนบริการเช่ารถยนต์ระยะสั้น จะอยู่ภายใต้แบรนด์ระดับโลกอย่าง “Sixt Rent a Car” 
ซึ่งมีศูนย์บริการมากกว่า 4,500 สาขา ใน 105 ประเทศทั่วโลก และยังมีเครือข่ายกับบริษัทชั้นนำของโลกเป็นพันธมิตรด้วย
หากถามว่า บริการของมิลเลนเนียม กรุ๊ปฯ MGC-ASIA มีความน่าเชื่อถือมากน้อยเพียงใด.. 
สังเกตได้จากลูกค้าหน่วยงานภาครัฐ ที่ให้ความไว้วางใจแก่กลุ่มบริษัทฯ ในการบริหารจัดการรถยนต์ เพื่ออำนวยความสะดวกให้แก่ผู้นำระดับประเทศ
เช่น การประชุมสุดยอดอาเซียน (ASEAN SUMMIT) ปี 2562, การประชุมความร่วมมือทางเศรษฐกิจในภูมิภาคเอเชีย-แปซิฟิก (APEC 2022) ปีที่ผ่านมา
นอกจาก 3 ธุรกิจหลักของมิลเลนเนียม กรุ๊ปฯ MGC-ASIA แล้ว บริษัทฯ ยังขยายไปสู่ธุรกิจอื่น ๆ ที่เกี่ยวข้องด้วย เพื่อสร้างระบบนิเวศทางธุรกิจอย่างครบวงจร ภายใต้ชื่อ “MGC-ASIA Ecosystem”
ซึ่งธุรกิจที่มิลเลนเนียม กรุ๊ปฯ MGC-ASIA ให้ความสำคัญเป็นพิเศษ ได้แก่
- ธุรกิจบริการหลังการขายครบวงจร
- ธุรกิจให้บริการทางการเงินอย่างครบวงจร
- นายหน้าประกันภัย
- บริการด้านเทคโนโลยีสารสนเทศ และดิจิทัลแพลตฟอร์ม
โดยทั้งหมดนี้บริษัทฯ จะขยายธุรกิจ ด้วยการร่วมทุนกับพันธมิตรชั้นนำ ผ่านบริษัทย่อยหรือบริษัทร่วม เช่น
- ธุรกิจบริการด้านการเงินอย่างครบวงจร บมจ.มิลเลนเนียม กรุ๊ปฯ MGC-ASIA ร่วมทุนกับ บริษัท เอสซีบี เอกซ์ จำกัด (มหาชน) ในการจัดตั้ง บริษัท อัลฟ่า เอกซ์ จำกัด (Alpha X)
เพื่อทำธุรกิจเช่าซื้อ ลีสซิ่ง และให้สินเชื่อรีไฟแนนซ์ สำหรับรถยนต์ บิ๊กไบค์ เรือยอชท์ เรือแม่น้ำ ในกลุ่มยานยนต์และมารีน Premium-Luxury ซึ่งถือเป็นหนึ่งในผู้บริการรายแรก ๆ ในประเทศไทยและมีผู้ประกอบการจำนวนน้อยราย 
Alpha X จึงกลายเป็นบริษัทที่มีตำแหน่งทางการตลาดที่โดดเด่น และมีศักยภาพเติบโตสูงในอนาคต
- ธุรกิจบริการด้านประกันภัย Howden Maxi ซึ่งเป็นบริษัทที่ร่วมทุนกับ บริษัท ฮาวเด้น กรุ๊ป โฮลดิ้งส์ จำกัด หนึ่งในโบรกเกอร์ที่ใหญ่ที่สุดในยุโรป และมีชื่อเสียงระดับโลก และให้บริการนายหน้าประกันภัยอย่างครบครัน
ตัวอย่างเช่น รถยนต์ ทรัพย์สิน การขนส่ง ความรับผิดทางกฎหมาย วิศวกรรม วิชาชีพและการเงิน สวัสดิการพนักงาน อุบัติเหตุและสุขภาพ รวมถึงอัญมณี เครื่องประดับ ผลงานศิลปะ และอื่น ๆ
โดยการเข้าร่วมทุนของบริษัทฯ จะเกิดการต่อยอดทางธุรกิจที่น่าสนใจ
เพราะบริษัท ฮาวเด้น กรุ๊ป โฮลดิ้งส์ จำกัด มีความเชี่ยวชาญด้านประกันภัย 
ขณะที่มิลเลนเนียม กรุ๊ปฯ MGC-ASIA มีฐานลูกค้ามากมายจากธุรกิจจำหน่ายยานยนต์ และธุรกิจอื่น ๆ ใน MGC-ASIA Ecosystem นั่นเอง
พอเป็นแบบนี้ มันจึงไม่น่าแปลกใจว่า ทำไม มิลเลนเนียม กรุ๊ปฯ MGC-ASIA ถึงมีความแข็งแกร่งเหนือกว่าคู่แข่งรายอื่น
ซึ่งความสำเร็จของ มิลเลนเนียม กรุ๊ปฯ MGC-ASIA สะท้อนได้ผ่านรายได้ และกำไรที่เติบโตอย่างน่าสนใจ
ผลประกอบการย้อนหลัง ของ มิลเลนเนียม กรุ๊ปฯ MGC-ASIA พบว่า
ปี 2563 รายได้ 20,275.3 ล้านบาท กำไรสุทธิ 188.8 ล้านบาท
ปี 2564 รายได้ 21,350.3 ล้านบาท กำไรสุทธิ 295.5 ล้านบาท
ซึ่งเห็นได้ว่า บริษัทฯ มีรายได้ระดับหมื่นล้านบาท และมีอัตรากำไรเติบโตต่อเนื่อง
ที่น่าสนใจคือ 9 เดือนแรกของปี 2565 บริษัทฯ ทำรายได้สูงถึง 16,657.3 ล้านบาท เติบโตจากปีก่อน 14% และมีกำไรสูงถึง 299.4 ล้านบาท เติบโตจากปีก่อน 794%
มาถึงตรงนี้ คงพอเห็นถึงภาพรวม และศักยภาพการเติบโตของมิลเลนเนียม กรุ๊ปฯ MGC-ASIA กันบ้างแล้ว แต่คำถามคือ บริษัทฯ มีแผนที่จะนำเงินที่ระดมทุนไปทำอะไรบ้าง ?
1. ลงทุนในบริษัท อัลฟ่า เอกซ์ จำกัด ซึ่งเป็นบริษัทร่วมทุนกับ บริษัท เอสซีบี เอกซ์ จำกัด (มหาชน) และบริษัท มาสเตอร์ มอเตอร์ เซอร์วิสเซส (ประเทศไทย) จำกัด 
ซึ่งประกอบธุรกิจด้านการให้บริการหลังการขายที่มีศักยภาพสูงในอนาคต และโอกาสทางธุรกิจอื่น ๆ
2. ชำระคืนเงินกู้จากสถาบันการเงิน
3. ใช้เป็นเงินทุนหมุนเวียนของกลุ่มบริษัทฯ เพื่อรองรับการเติบโต
สุดท้ายแล้ว คงพอสรุปได้ว่า มิลเลนเนียม กรุ๊ปฯ MGC-ASIA คือหนึ่งในบริษัทฯ ที่ทำธุรกิจค้าปลีกยานยนต์ที่เกี่ยวกับไลฟ์สไตล์การเดินทางอย่างครบวงจรที่น่าสนใจ
และการเข้า IPO ในครั้งนี้ ก็เพื่อนำเงินมาต่อยอดธุรกิจให้ครบวงจร พร้อมคว้าโอกาสในธุรกิจใหม่ ๆ ที่จะเกิดขึ้นในอนาคตเพื่อสร้างการเติบโตอย่างยั่งยืนให้แก่กลุ่มบริษัทฯ ได้ในระยะยาว
ซึ่งต้องไม่ลืมว่า การเดินทางกลายเป็นเรื่องที่จำเป็นอย่างมาก สำหรับผู้คนในยุคปัจจุบัน
มิลเลนเนียม กรุ๊ปฯ MGC-ASIA ที่ตอนนี้เป็น One-stop Service แบบครบวงจรในเรื่องการเดินทาง จึงเป็นอีกหนึ่งบริษัท ที่น่าจับตามอง..
References
-
-หนังสือชี้ชวน IPO ของ บมจ.มิลเลนเนียม กรุ๊ป คอร์ปอเรชั่น